Pium, paum!
1. Pium, paum! Kehto heilahtaa,
 kun lapsi viatonna uinahtaa.
 Pium paum! Äiti laulahtaa,
 kun sydänkäpyänsä tuudittaa.

 2. Pium, paum! Sävel kajahtaa
 ja nuoret karkelohon kiiruhtaa.
 Pium paum! Viulu vingahtaa
 ja joukko tanssissa jo tanhuaa.

 3. Pium, paum! Nauti elämää
 sä silloin, kun se sulle hymyää.
 Pium, paum! Onni häilyää,
 se luopi varjoa ja pimeää.

 4. Pium, paum! Kerran kajahtaa,
 tuo kylmä kirkonkello ilmoittaa:
 pois, pois henki vaeltaa,
 ja ruumis mullan alla suojan saa.

Kust. Killinen.

Kustaa Killinen